=== Redning af arbejdere ===
[[Fil:2018 Tham-Luang-grotten dag-2-3-5.png|thumb|right|upright=1.4|]]
På femtedagen var Tham Luang grotten oversvømmet efter 2. kammer, så redningsarbejderne blev tvunget tilbage til det store indgangskammer, omtalt som 1. kammer. De tre [[Storbritannien|britiske]] huleredningseksperter var netop ankommet og to af dem, Rick Stanton og John Volanthen, foretog et [[rekognoscering]]sdyk til 3. kammer, der nu var afskåret på grund af vandmasserne. Den næste dag, den [[28. juni]], redningsaktionen 6. dag, dykkede Stanton og Volanthen gennem tre korte [[sump]]e ind i 3. kammer. Da de steg op over vandoverfladen, blev de klar, at der var mennesker. Først troede de, at de havde fundet de forsvundne fodbolddrenge, men de indså snart, at personerne var ældre, og der kun var fire. De viste sig at være vandforsyningsmedarbejdere, der havde været fanget bag vandmasserne i 3. kammer i mindst 24 timer, uden at være meldt savnede. Situationen forværredes af, at der ingen [[kommunikation]]smulighed var til omverdenen, og ingen vidste om kammeret ville blive fuldstændigt fyldt med vand. Desuden var det ved at blive forurenet af [[dieselolie]], efter en stor [[Pumpe|vandpumpe]] var blevet oversvømmet.<ref name="Darknes-Below">{{sprogikon|en|engelsk}} {{cite web |url=https://darknessbelow.co.uk/breaking-news-british-cave-divers-also-rescued-four-trapped-thai-rescuers-in-tham-luang-cave/ |title=Breaking News: British cave divers also rescued four trapped Thai rescuers in Tham Luang Cave |author=Tony Brocklebank |work=Darkness Below (by cavers for cavers and other underground explorers) |date=24. september 2018 |access-date=13. oktober 2018 |archive-date= 3. oktober 2018 |url-status=live |archive-url=https://web.archive.org/web/20181003011130/https://darknessbelow.co.uk/breaking-news-british-cave-divers-also-rescued-four-trapped-thai-rescuers-in-tham-luang-cave/ }}</ref>
Historie